open-index/open-wikipedia-markdown huggingface dataset:
சமுதாய ஒப்பந்தம்

**சமுதாய ஒப்பந்தம்** அல்லது **குமுகாய ஒப்பந்தம்** என்பது அரசியல் தத்துவங்களுள் ஒன்று. சமுதாயம் என்ற அமைப்பு உருவாகும் விதம், சமுதாயத்தில் ஒவ்வொருவரும் பெறக்கூடிய மற்றும் இழக்கக் கூடிய உரிமைகள், அரசு தனிமனிதரைத் தண்டிக்கும் உரிமை போன்றவற்றை இத்தத்துவம் ஆராய்கிறது.

ஃபிரெஞ்சு தத்துவவியலாளர் ரூசோ சமுதாய ஒப்பந்தம் என்ற பெயரில் புத்தகம் ஒன்று எழுதி உள்ளார்.  தமிழில் வெ. சாமிநாத சர்மா அதை மொழிபெயர்த்திருந்தார். 

குடியாட்சி நாடுகள் பலவற்றின் அரசியல் அமைப்புச் சட்டங்கள் அனைத்தும் சமுதாய ஒப்பந்தங்களே.
## மேற்கோள்கள்

பகுப்பு:அரசியல் மெய்யியல்
நாமகிரி

**நாமகிரி** இந்துப் பெண்கடவுளருள் ஒருவர். தமிழ்நாட்டில் குறிப்பாக நாமக்கல் மாவட்டத்தில் நாமகிரி வழிபடப்படுகிறார். விஷ்ணுவின் பத்து அவதாரங்களுள் ஒன்றான ஸ்ரீநரசிம்மரின் துணைவராக இவர் கருதப்படுகிறார்.

கணிதமேதை சீனிவாச ராமானுஜத்தின் குலதெய்வம் நாமகிரி. அவரது மனப்புதிர்களுக்கு விடையாக அவரது கனவில் நாமகிரிக் கடவுள் வந்து விடை எழுதிக் காட்டியதாக அவரால் சொல்லப்பட்டுள்ளது.
## மேற்கோள்கள்

பகுப்பு:இந்துக் கடவுள்கள்
கட்டுடைய அணுக்க முறைமை

**கட்டுடைய அணுக்க முறைமை** அல்லது **கட்டுடைய அணுக்கம்** (Conditional access, சுருக்கமாக **CA**)  என்பது  உள்ளடக்கத்திற்கான அணுக்கம் பெற சில கட்டுப்பாடுகளை செயல்படுத்தி உள்ளடக்கத்தைக் காக்கும் ஓர் முறைமை ஆகும். இத்தகைய முறைமை எண்ணிமத் தொலைக்காட்சி (digital tv) வழங்கலிலும் செய்மதித் தொலைக்காட்சி (satellite tv) பரவலிலும் வழமையாகப் பயன்படுத்தப்படுகிறது.

## எண்ணிம ஒளித பரப்புகையில்
எண்ணிம ஒளித பரப்புகை (DVB) சீர்தரத்தில் கட்டுடைய அணுக்க முறைமைக்கான (CAS) சீர்தரங்களும் வரையறுக்கப்பட்டுள்ளன ; இந்த சீர்தரங்களில் எண்ணிம தொலைக்காட்சி  தகவலோடையை எவ்வாறு  மறைப்பது என்பதும்  செல்லுபடியாகும்  மறையீட்டு அட்டைகளைக் கொண்டிருக்கும் தொலைக்காட்சிப் பெட்டிகளில் மட்டுமே காட்சிப்படுத்துவது என்பதும் விவரிக்கப்பட்டுள்ளது.  

இது தகவலோடையை மறையீடு செய்து வரிசையைக் கலைப்பது மூலம் செயல்படுத்த முடிகிறது. தகவலோடை *கட்டுப்பாட்டுச் சொல்* என அறியப்படும் 46 பிட்  இரகசிய  குறீயீட்டுச்சொல்லுடன் கலக்கப்படுகிறது. ஒளிதம் வழங்குவோர் இந்தக் கட்டுப்பாட்டுச் சொல்லை ஒரு நிமிடத்தில் பல முறை மாற்றுவதால் எந்தவொரு நேரத்தில் உள்ள  கட்டுப்பாட்டு சொல்லையும் அறிந்திருப்பதால் யாதொரு பயனுமில்லை; மேலும் இந்தக் கட்டுப்பாட்டுச் சொல்லை மாற்றுவது  எதிர்பார்க்கும் வகையில்  அமையாதிருக்கும். 

ஓர் தொலைக்காட்சிப் பெட்டியின்  அணுக்கப் பெட்டி இந்த மறையீடிடப்பட்டுக் கலக்கப்பட்ட ஓடையை கட்டுப்பாட்டுச் சொல்லைப் பயன்படுத்தி நேராக்குகிறது.  காட்சி தடைபடாத வண்ணம் இதற்காக ஒவ்வொரு கணத்திலும்  மாற்றப்படும் கட்டுப்பாட்டுச்  சொல் அணுக்கப்பெட்டிக்கு சற்று முன்னதாக அனுப்பப் படுகிறது. இந்தக் கட்டுப்பாட்டுச் சொல்லும் மறைக்கப்பட்ட நிலையில் அணுக்கப்பெட்டிக்கு அனுப்பப்படுகிறது; இது *உரிமை பெற்றோர் கட்டுப்பாட்டு செய்தி*யாக (ECM) அனுப்பப்படுகிறது. அணுக்கப் பெட்டியில் உள்ள துணைநிரலித் தொகுப்பு அனுமதி வழங்கப்பட்ட நிலையில் இச்செய்தியின் மறையீட்டை நீக்குகிறது; இந்த அனுமதியை *உரிமை பெற்றோர் மேலாண்மை செய்தி* (EMM) மூலம் பெறுகிறது. இந்த அனுமதிச் செய்திகள் ஒவ்வொரு பயனருக்கும் தனிப்பட்டதாகும்; பயனரது அணுக்கப்பெட்டியில் செருகப்பட்டிருக்கும் விரைவுபாட்டு அட்டைகளைப் பொறுத்து அமையும். உரிமை பெற்றோர் கட்டுப்பாட்டு செய்திகள் போலன்றி இந்த அனுமதிச் செய்திகள் அவ்வப்போது, வழமையாக மாதம் ஒருமுறை, மட்டுமே அனுப்பப்படும்.   இந்த இடைவெளி தொலைக்காட்சி வழங்கு நிறுவனத்தைப் பொறுத்து  மாறும்; பிரித்தானிய ஸ்கை ஒளிபரப்பு (BSkyB) ஆறு வாரங்களுக்கு ஒருமுறை மாற்றுகிறது.வேறு சிலர் மூன்று நாட்களுக்கு ஒருமுறையும் மாற்றுகின்றனர்.

## சான்றுகோள்கள்

## வெளி இணைப்புகள்
*CAS history  in Spanish
*CA ID list on dvbservices.com

பகுப்பு:தொலைக்காட்சி பரப்புகை
சிறுமதுரை

**சிறுமதுரை ** (*Sirumadurai*), தமிழ்நாட்டில் விழுப்புரம் மாவட்டம், திருவெண்ணெய்நல்லூர் ஊராட்சிஒன்றியம், திருக்கோவிலூர்வட்டத்தில் அமைந்துள்ள ஒரு கிராமம்.இது திருக்கோயிலூர் சட்டமன்றத் தொகுதியில் அமைந்துள்ளது.

## மேற்கோள்கள்

## வெளி இணைப்புகள்
* விக்கிமேப்பியாவில் சிறுமதுரைஅமைவிடம்

பகுப்பு:விழுப்புரம் மாவட்டத்திலுள்ள கிராமங்கள்
தர்வாசா

**தர்வாசா** (*Derweze* அல்லது *Darvaza*, பொருள்: கதவு) துருக்மேனிஸ்தான் நாட்டின் காராகும் பாலைவனத்தின் நடுவே அமையப் பெற்றுள்ள ஒரு கிராமம் ஆகும். இது துருக்மேனிஸ்தான் தலைநகர் அசுகாபாதுக்கு வடக்கே 260 கி.மீ. தொலைவில் அமைந்துள்ளது.

இந்தக் கிராமத்தில் பெரும்பாலும் நாடோடி இனமான டெகே குல மக்கள் குடி பெயர்ந்துள்ளனர்.

## எண்ணெய்க் கிணறு

thumb|left|தர்வாசா எரிவாயுக் கிணறு (2010)
இங்கு இயற்கை எரிவாயு அதிக அளவில் இருப்பதைக் கண்டறிந்த சோவியத் புவியியல் நிபுணர்கள், 1971 ஆம் ஆண்டு துளைக்க துவங்கினர். அப்போது நிலம் தகர்ந்து விழுந்ததில், 230 அடி விட்டத்திற்கு துவாரம் உருவானது. நச்சு வாயு பரவாமல் தடுக்க திட்டமிட்ட அறிவியலாளர்கள், அந்த துவாரத்தில் தீ வைக்க முடிவெடுத்தனர். சில நாட்களில் எரிவாயு தீர்ந்து தீ சுடர் அணையும் என்று எதிர்பார்த்தனர். ஆனால் இன்று வரை தீ சுவாலை எரிந்து கொண்டிருக்கிறது.

உள்ளூர் வாசிகள் இதை நரகத்தின் கதவு என குறிப்பிடுகின்றனர்.

## மேற்கோள்கள்

## வெளி இணைப்புகள்

*''Daily Mail'' article with photos
* Photos from the Darvaza Gas Crater or "Gates of Hell" 
* Tourist information for Darvaza
* 
* Pictures and YouTube link
* Interactive forum about the Darwaza Well 

பகுப்பு:துருக்மெனிஸ்தானின் புவியியல்
விவேக் விரைவு தொடருந்து

**விவேக் விரைவு தொடருந்து** என்ற பெயரில் இந்திய இரயில்வே 4 விரைவு சேவைகளை இயக்கி வருகிறது. 2013இல் வந்த சுவாமி விவேகானந்தரின் 150ஆவது பிறந்த நாளை முன்னிட்டு அவரது நினைவாக 2011-12 இரயில்வே பட்செட்டில் இந்த சேவைகளை மம்தா பானர்ஜீ அறிவித்தார்.

* 15905/15906 -  திப்ருகார்  (அசாம்) - கன்னியாகுமரி  
* 19567/19568 -  ஓகா-தூத்துக்குடி - 
* 19027/19028 - மும்பை பாந்திரா முனையம் - ஜம்மு தாவி 
* 22851/22852 - சந்தரகாச்சி  (ஹவுரா)-மங்களூர் சென்டரல்

திப்ருகார் மற்றும் கன்னியாகுமரி இடையே இயக்கப்படும் சேவை தான் இந்தியாவிலேயே மிக நீளமான இரயில் சேவையாகும். இது ஐந்து நாட்களில், 4273 கிலோ மீட்டர் பயணிக்கிறது.

## மேற்கோள்கள்

பகுப்பு:இந்தியத் தொடருந்து சேவைகள்
பகுப்பு:இந்திய விரைவுவண்டிகள்
ஹில் முறை

**ஹில் முறை** (*Hill system*, அல்லது *Hill notation*) என்பது மூலக்கூறு வாய்ப்பாட்டை எழுதும் ஒரு முறையாகும். இங்கே முதலில் கார்பன் குறியீடும் பின்னர் ஐதரசன் குறியீடும் அதன் பின்னர் ஆங்கில நெடுங்கணக்கு வரிசையில் அணுக்களின் குறியீடுகள் எழுதப்படும். மூலக்கூறில் கார்பன் அணு இல்லாவிட்டால் நெடுங்கணக்கு வரிசையின் படி மூலக்கூறு வாய்ப்பாடு எழுதப்படும். இம்முறையானது மூலக்கூறு வாய்ப்பாட்டில் இலகுவாக அணு எண்ணிக்கைகளைத் தேடியறிய உதவும்.

இம்முறையானது 1900ஆம் ஆண்டு எட்வின். ஏ. ஹில் என்பாரால் அறிமுகப்படுத்தப்பட்டது. இதுவே மூலக்கூறு வாய்ப்பாடுகளை எழுதுவதில் அதிகமாகப் பயன்படுத்தப்படும் முறையாகும்.

## உதாரணங்கள்
பின்வரும் மூலக்கூற்று வாய்ப்பாடுகள் ஹில் முறையிலேயே எழுதப்பட்டுள்ளது:
# BrH
# BrI
# CH3I
# C2H5Br
# H2O4S

## மேற்கோள்கள்

பகுப்பு:வேதியியல் பெயரீடு
பகுப்பு:எழுத்து முறைகள்
நாலடியார் விளக்கவுரை

**நாலடியார் விளக்கவுரை** என்பது *‘நாலடியார் உரைவளம்’* என்னும் நூலில் மூன்றாவதாக அமைந்துள்ள உரை. இதனை இயற்றியவர் இன்னார் எனத் தெரியாத காரணத்தால் இந்த உரையை விளக்கவுரை எனக் குறிப்பிட்டுள்ளனர். பதுமனார், தருமர் ஆகியோர் உரைகளை இவ்வுரை அப்படியே எடுத்தாள்கிறது. சில இடங்களில் புதிய விளக்கங்கள் இதில் தரப்பட்டுள்ளன. இவ்வுரை எடுத்தாள்வதை எண்ணும்போது இவ்வுரை எழுதிய ஆசிரியர் அவ்விருவரின் மாணாக்கராக இருந்திருக்கலாம் எனக் கருதலாம். உரை நூலின் காலம் 13 ஆம் நூற்றாண்டு

புதிய விளக்கங்கள்
*சோறு புலி உகிர் போறல் – இடை முரிந்து மாறாது அங்கவீனப் படாது இருமருங்கும் நேரிதாய் நின்று தண்டு அற வெந்து உத்தம இலக்கணத்தோடும் பீலிமுருந்து மயில் தோகையின் வெண்தண்டு என்றும் முசியா அரிசி என்றும் சொல்லப்பட்டு புலியுகிர் போலப் பிடித்தால் உள்ளடங்கிவிட்டால் தனித்தனியாதல்    
*வாளாடு கூத்தியர் கண் – வாளை நெற்றியின் நோக்கிக் கூத்து இயற்றுவார் கண் போலப் சபையும் தானமும் பகையும் நிலமும் பார்க்குமது போல 
*உறுபுலி தேரை பற்றியும் தின்னும் – ஒருநாள் ஒருநாழிகை இதற்கும் பசிநோய் பொறாமல் உச்சிராயத்தினால் பனியானைத் தின்று அச்சத்தி கொண்டு விருகம் பிடிக்கப்பண்ணும்.
## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:நாலடியார்
நாலடியார் மதிவரர் உரை

**நாலடியார் மதிவரர் உரை** என்பது நாலடியாருக்கு மதிவரர் என்ற உரையாசிரியர் எழுதியதாகக் கருதப்படும் ஒரு உரையாகும். ஆனால் இவ்வுரை இன்றுவரை கிடைக்கவில்லை. நாலடியார் உரை எழுதப்பட்ட ஏடுகளில் இந்த உரையைக் குறிப்பிடும் பாயிரப் பாடல் ஒன்று உள்ளது. அப்பாயிரத்தின் மூலமாகவே இதன் இருத்தலை அறிகிறோம். இது **அரும்பதவுரை**யாக இருந்தது. இதன் காலம் 13 ஆம் நூற்றாண்டு.
நல்லோர் அருள்செய் நாலடி நானூற்றின்
சொல்லோர் பொருளனைத்தும் தோன்றியதே – கல்வி
வரும்பத நூல்கொண்ட **மதிவரன்**தன் வாக்கால்
**அரும்பதம் இட்ட** அழகு.  

‘அரும்பதமிடல்’ என்பது வைணவர்களால் பெரிதும் போற்றப்பட்ட தொடர்.

இந்த உரைநூல் கிடைக்கவில்லை எனினும் இதன் பாயிரப்பாடல் பதிவை மதிப்பிடும்போது இந்த மதிவரர் தருமரைப் போலவே பதுமாசிரியர் மாணவர் எனக் கொள்ளத்தகும்.

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:நாலடியார்
தண்டபாணி

**தண்டபாணி** என்பது முருகனைக் குறிக்கும் பெயர்.

## நபர்கள்
*எம். எம். தண்டபாணி தேசிகர் (1908-1972), கருநாடக இசைப் பாடகர், நடிகர்
*தண்டபாணி சுவாமிகள் (1839 - 1898), புலவர்
*வண்ணச்சரபம் தண்டபாணி சுவாமிகள் (1839-1898), தமிழிசைக் கலைஞர்
*எஸ். டி. தண்டபாணி, இயக்குநர்
*ராஜா தண்டபாணி, நடிகர்
பதினெண்கீழ்க்கணக்கு பழைய உரைகள்

பதினெண்கீழ்க்கணக்கு நூல்கள் இங்கு அகரவரிசைப்படுத்தப்பட்டுள்ளன. இவற்றிற்கு எழுதப்பட்ட பழமையான உரைகள் 14 ஆம் நூற்றாண்டுக்கு முந்தியவை எனப் பொதுப்படக் கொள்ளப்படுகிறது. 

#ஆசாரக்கோவை பழையவுரை
#இன்னா நாற்பது பழையவுரை
#இனியவை நாற்பது பழையவுரை
#ஏலாதி பழைய உரை
#ஐந்திணை எழுபது பழைய உரை
#ஐந்திணை ஐம்பது பழைய உரை
#களவழி நாற்பது பழைய உரை
#கார் நாற்பது பழைய உரை
#கைந்நிலை பழைய உரை
#சிறுபஞ்சமூலம் பழைய உரை
#திணைமாலை நூற்றைம்பது பழைய உரை
#திணைமொழி ஐம்பது பழைய உரை
#திரிகடுகம் பழைய உரை
#திருக்குறள் பழைய உரைகள்
#நாலடியார் பழைய உரைகள்
#நான்மணிக்கடிகை பழைய உரை
#பழமொழி நானூறு பழைய உரை
#முதுமொழிக்காஞ்சி பழைய உரை

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
இராயக்கோட்டை (கோட்டை)

**இராயக்கோட்டை** (*Rayakottai*) இது தமிழ்நாட்டின் கிருஷ்ணகிரி மாவட்டம், தேன்கனிக்கோட்டை வட்டம், இராயக்கோட்டை என்ற ஊரில் உள்ள ஓரு மலைக் கோட்டை ஆகும். இது ஒரு பாதுகாக்கபட்ட நினைவுச் சின்னமாகும். பழைய தருமபுரி மாவட்டப் பகுதியில் இருந்த பாராமகால் என அழைக்கபடும் பன்னிரண்டு கோட்டைகளில் இராயக் கோட்டையும் ஒன்று.

## கோட்டை
கோட்டை உள்ள இம்மலை கடல் மட்டத்தில் இருந்து ஏறக்குறைய 3239 அடி உயரமுடையது. இக்கோட்டையை தரைக்கோட்டை, மலைக்கோட்டை என இரு பிரிவுகளாகப் பிரிக்கலாம். மலைக்கோட்டை சிறந்த பாதுகாப்பு அரண்களைக் கொண்டது. பலகுளங்கள், வெடிமருந்துச் சாலைகள், இடிபாடுகளுடன் கூடிய பல கட்டடங்கள் உள்ளன.

மலைக்கோட்டையில் அரச பரம்பரையினர் வாழ்ந்தனர். அவர்களின் பாதுகாப்புக்காக தரைக்கோட்டைக் கட்டப்பட்டது. இந்த மலை உச்சியில் இருந்து ஜெகதேவிராயரின் மருமகள் தற்கொலை செய்து கொண்டாள் என்று சொல்லப்படுகிறது.  

கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளின் ஒன்றாகவும், தலைமைக் கோட்டையாகவும் இருந்தது. இந்தியாவிற்கு போர்ச்சுக்கீசியர்கள், டச்சுக்காரர்கள் வந்த சமயத்தில் இந்த ஊரை மிக அதிகமாக பயன்படுத்தியிருக்கிறார்கள்.முதல் மூன்று மைசூர் போர்களிலும் இராயக்கோட்டை சிறப்பிடம் பெற்றது. ஐதர் அலி, திப்புவிற்கும், ஆங்கிலேயருக்கும் இடையே பல போர்கள் நடைபெற்றுள்ளன.  மூன்றாவது ஆங்கிலேய-மைசூர்ப் போரில் இக்கோட்டை திப்புவிடமிருந்து மேஜர் கௌடி என்பவரால் 20, சூலை, 1791 இல் கைப்பற்றபட்டது. சிறீரங்கம் உடன்படிக்கையின் படி இக்கோட்டை ஆங்கிலேயர் வசமானது. தொடர்ந்து ஆங்கிலேயப்படை அங்கு தங்கியது. அக்காலகட்டத்தில் இறந்த படையினரின் உடல்கள் அங்கேயேப் புதைக்கப்பட்டன. அதில் முக்கியமானவர் ஜான் இன்னிஷ் ஆவார். அவர் இறந்த தேதி 20 மார்ச்சு 1802 என, இராயக்கோட்டைச் சாலையிலுள்ள பள்ளி அருகே இருக்கும் கல்லறை கூறுகிறது.

## படங்கள்

File:Riacotta in the Baramahal.jpg|”இராயக்கோட்டையிலுள்ள கோட்டை”ஹென்றி சோல்ட்
File:Ryacotta in the Barramah'l.jpg|”இராயக்கோட்டையிலுள்ள கோட்டை”தோமஸ் டானியல்
File:Wall of Tip Sultan Fort, Rayakottai, Tamilnadu, India.JPG|”இராயக்கோட்டையிலுள்ள கோட்டை மதில் சுவர்” 
File:Dilapidated Structure -1 , Tip Sultan Fort, Rayakottai, Tamilnadu, India.JPG|”இராயக்கோட்டையிலுள்ள கோட்டைக் கிடங்கு கட்டடம்” 
Idgah and Tomb at Ryakotta.jpg


## மேற்கோள்கள்

## வெளி இணைப்புகள்
* விக்கிமேப்பியாவில் இராயக்கோட்டை அமைவிடம்

பகுப்பு:கிருஷ்ணகிரி மாவட்டத்திலுள்ள கோட்டைகள்
செய்மதித் தொலைக்காட்சி

**செய்மதி தொலைக்காட்சி** (*Satellite television*) என்று தகவல் தொடர்பு செயற்கைக்கோள் வழியே பரப்பப்படும் தொலைக்காட்சி நிகழ்ச்சிகள் குறிப்பிடப்படுகின்றன. பொதுவாக இந்த நிகழ்ச்சிகள் வெளிப்புறத்தில் உள்ளவோர்  பரவளைய வடிவ  வானலை வாங்கி (செயற்கைக்கோள் சட்டி) மூலம் பெறப்படுகிறது.  கம்பித்தடம் பதிக்க இயலாத தொலைவுகளையும் நிலப்பகுதிகளையும் செய்மதி தொலைக்காட்சி எட்டுகிறது. உள்ளூர் கம்பித்தட தொலைக்காட்சி சேவையாளர்கள் இவ்வாறு செய்மதிச் சட்டி மூலம் பெறப்படும் குறிகைகளை உள்வாங்கி பல்வேறு செய்மதிகளிலிருந்து பெறப்படும் பல்வேறு தொலைக்காட்சி அலைவரிசைகளைத் தொகுத்து கம்பிவடம் மூலம் பரப்புகின்றனர்.

நேரடியான விண்ணின்று வீடு சேவையாளர்கள் பல்வேறு தொலைக்காட்சி அலைவரிசைகளை இவ்வாறுத் தொகுத்து மீண்டும் மற்றொரு செய்மதி மூலம் அனுப்புகின்றனர். வீடுகளில் உள்ள தொலைக்காட்சி அணுக்கப் பெட்டி மூலம் குறியீடுகள் நீக்கப்பட்டு காட்டப்படுகின்றது. தனியர் கணினிகளில் பெறுவதற்கேற்ப செய்மதி தொலைக்காட்சி இசைவிகள் ஓர் மின்அட்டை அல்லது யூஎஸ்பி  சேமிப்பகத்தில் கிடைக்கின்றன.

பொதுமக்களுக்கான விண்ணின்று வீடு தொலைக்காட்சி இரு வடிவங்களில் வழங்கப்படுகின்றன: மற்றும் . அண்மைக் காலத்தில் அலைமருவித் தொலைக்காட்சி பரப்புகை குறைந்து எண்மருவி தொலைக்காட்சி வலுப்பெற்று வருகிறது.

## வெளி இணைப்புகள்

;வரலாறு
* Steve Birkill's History of C-Band and Early Satellite TV
* Mark Long's Russian Statsionar Satellite Systems 

;அலைவரிசைகளும் செய்மதி  தொகுதிகளும்
* Lyngemark Satellite Charts
* Worldwide satellite locations
* Upcoming Satellites 
*SES fleet information and map * Arabsat
*SES guide to receiving Astra satellites
*SES guide to channels broadcasting on Astra satellites
* Linowsat PID-Lists and Videobitrate Charts 
* Satellite and Digital Broadcasting 

;தடங்காண் அமைப்பும்  பயனுடைமைகளும் 
* Online Satellite Calculations
* Online Satellite Finder Based on Google Maps
* Satellite XML Generator

;பொதுவானவை
* Satellite-TV/TVRO/ C-Band FAQ List
* General frequency allocation information, mainly for U.S.

## மேற்கோள்கள்

பகுப்பு:தொலைக்காட்சி பரப்புகை
பகுப்பு:தொலைக்காட்சி வரலாறு
பகுப்பு:தொலைக்காட்சி சொல்லியல்
வால்தெர் பொதே

**வால்தெர் வில்லெம் கியார்கு பொதே** (; 8 ஜனவரி 1891 – 8 பிப்ரவரி 1957) என்ற **வால்தெர் பொதே** செருமானிய அணுக்கரு இயற்பியலாளர், கணிதம் மற்றும் வேதியலறிஞர். 1954ல் மாக்ஸ் போர்னுடன் நோபல் பரிசைப் பகிர்ந்து கொண்டவர்.

### வாழ்க்கை
பிரெடெரிக் பொதேவுக்கும் சார்லோட் ஹார்டுங்கிற்கும் மகனாக வால்தெர் பொதே 1891ல் பிறந்தார். 1908லிருந்து 1912 வரை பிரெடெரிக்-வில்லெம்ஸ்-பல்கலைக்கழகத்தில் படித்தார். 1913ல் அவர் மேக்ஸ் பிளாங்க்கின் பயிற்று உதவியாளராக இருந்தார். ப்ளாங்க்கின் மேற்பார்வையில், 1914ல் அவர் முனைவர் பட்டம் பெற்றார்.

1913ம் ஆண்டில், அவர் ஜெர்மானியப் பேரரசின் இயற்பியல் மற்றும் தொழில்நுட்ப நிறுவனத்தில் புதிதாக உருவாக்கப்பட்ட கதிரியக்க ஆய்வகத்தில் சேர்ந்தார். 1914ல் முதலாம் உலகப் போரின் போது ஜெர்மானிய இராணுவத்தில் பணியாற்றிய அவர் ரஷ்யர்களிடம் போர்க்கைதியாகச் சிக்கினார். பின்னர்  1920ம் ஆண்டு ஜெர்மனி திரும்பினார். மீண்டும் கதிரியக்க ஆய்வகத்தில் பணிக்குத்திரும்பிய அவர் பொருத்தன்முறைகளை (*Coincidence methods*) உருவாக்கி அவற்றை அணுக்கரு வினைகள், காம்டன் விளைவு, அண்டக் கதிர்கள், கதிர் இயக்கத்தின் அலை-துகள் இருமை முதலியனவற்றைப் பயிலப் பயன்படுத்தினார். பொருத்தன்முறைகளைக் கண்டுபிடித்தற்காக அவர் 1954ல் இயற்பியலுக்கான நோபல் பரிசை வென்றார்.

சிறந்த நாட்டுப்பற்றாளரான வால்தெர் பொதே ஒரு திறமிக்க ஓவியராகவும் பியானோ இசைக்கலைஞராகவும் திகழ்ந்தார்.

## மேற்கோள்கள்

பகுப்பு:நோபல் இயற்பியற் பரிசு பெற்றவர்கள்
பகுப்பு:1891 பிறப்புகள்
பகுப்பு:1957 இறப்புகள்
பகுப்பு:செருமானியக் கண்டுபிடிப்பாளர்கள்
பகுப்பு:நோபல் பரிசு பெற்ற செருமானியர்கள்
பகுப்பு:செருமானிய இயற்பியலாளர்கள்
மறுபடியும் கணேஷ் (புதினம்)

**மறுபடியும் கணேஷ்**,  சுஜாதாவால் எழுதப்பட்டு 1978- இல் மாலைமதியில் தொடர்கதையாக வெளியானது.

## கதைக் கரு
ஷைலஜா என்னும் பெண்,  வெறுமையான தனது திருமண வாழ்க்கையில் இருந்து விடுதலை பெறலாமா , அல்லது தனது பழைய காதலனுடன் சென்று விடலாமா என்னும் மனக்குழப்பத்தில் வக்கீல் கணேஷிடம்  ஆலோசனை கேட்கிறாள். ஆனால் மறுநாள்  கணேஷ் அவளைச் சந்திக்க செல்லும் பொழுது அவள் தூக்கில் தொங்குகிறாள். அவள் மரணம் கொலையா, தற்கொலையா? கொலை என்றால் அவளைக் கொன்றது யார் என்று கணேஷும் வசந்தும் துப்பறியும் கதை.

## கதை மாந்தர்கள்
* கணேஷ் 
* வசந்த் 
* ஷைலஜா 
* பிரபாகர்
* தயாள் 
* ராமலிங்கம் 
* சுப்புலட்சுமி 
* பிரேமலதா 
* ராஜேந்திரன் மற்றும் பலர்.

## மேற்கோள்கள்

பகுப்பு:சுஜாதாவின் புதினங்கள்
பகுப்பு:விசா பப்ளிகேஷன்ஸ் நூல்கள்
வச்சணந்திமாலை உரை

**வச்சணந்திமாலை உரை** என்பது, குணவீர பண்டிதர் எழுதிய வச்சணந்திமாலை என்னும் நூலுக்கான உரை நூல் ஆகும். இதை இயற்றியது இன்னார் எனத் தெரியவில்லை. எனினும், இவ்வுரை நூல் வச்சணந்திமாலை நூலாசிரியரான குணவீர பண்டிதரின் மாணாக்கர் ஒருவரால் நூலாசிரியர் காலத்திலேயே செய்யப்பட்டது என்பதை உரைக் குறிப்புகள் புலப்படுத்துகின்றன. இதன் காலம் 13-ஆம் நூற்றாண்டு.

## உரைநலன்கள் சில
*உரையாசிரியர் தன் ஆசிரியரைப் புகழ்கிறார்.   
*மாணாக்கர் பாங்கிற்கு உவமையாக மலை, நிலம், பூ, துலாக்கோல் ஆகியவற்றைக் குறிப்பிடும் பாடல் ஒன்றை மேற்கோள் காட்டுகிறார். 
*நூல் கற்கத் தகுதி இல்லாதவர் **எட்டு** பேர் எனக் குறிப்பிடும் வெண்பா ஒன்றை இவர் மேற்கோள் காட்டுகிறார்.
*யானைத்தொழில், அங்கமாலை, நயனப்பத்து, பயோதரப்பத்து, அவிநயம், கழைக்கோட்டுத்தண்டு முதலான இன்று கிடைக்காத நூல்களின் பெயர்களை இவர் தம் உரையில் குறிப்பிடுகிறார்
*திருமுருகாற்றுப்படையைப் **புலவராற்றுப்படை** என்றும், மலைபடுகடாம் நூலைக் **கூத்தராற்றுப்படை** என்றும் இவர் குறிப்பிடுகிறார்.
*கவிஞர்களுக்கு இவர் சூட்டும் பெயர்கள் சுவையானவை
****கள்ளக்கவி** – மற்றொருவன் பாட்டைத் தன்பாட்டாகத் தருபவன்
****சார்த்துகவி** – மற்றொருவன் இசையில் பாடுபவன்
****பிள்ளைக்கவி** – தனக்கென மொழிநடை இல்லாமல் பாடுபவன் 
****வெள்ளைக்கவி** – புன்மொழியால் பாடுபவன்

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005.

## அடிக்குறிப்புகள்

பகுப்பு:13 ஆம் நூற்றாண்டுத் தமிழ் நூல்கள்
இராசபவித்திர பல்லவதரையர்

**இராசபவித்திர பல்லவதரையர்** என்பவர் 13 ஆம் நூற்றாண்டில் வாழ்ந்த உரையாசிரியர்களில் ஒருவர். மறைந்துபோன தமிழ்நூல்களில் ஒன்று அவிநயம். இந்த அவிநய நூலுக்கு உரை செய்தவர் இவர். மயிலைநாதர் நன்னூலுக்கு எழுதிய உரையில் இவரைப்பற்றியும், இவரது உரை பற்றியும் குறிப்பிடுகிறார்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

பகுப்பு:நூலாசிரியர்கள்
எண்ணிமத் தொலைக்காட்சி

**எண்ணிமத் தொலைக்காட்சி ** (*Digital television*, **DTV**) அல்லது **எண்மருவித் தொலைக்காட்சி**  எனப்படுவது  மற்றும்   தகவலோடை  எண்ணிம செய்முறையில்  அனுப்பப்படுவதாகும். இது முழுமையும்  செய்முறையில் தனித்தனி அலைவரிசைகளில் அனுப்பப்படும் அலைமருவித் தொலைக்காட்சிக்கு எதிரானதாகும். தொலைக்காட்சித் தொழினுட்பத்தில் 1950களில் வண்ணத் தொலைக்காட்சி கண்டுபிடிக்கப்பட்ட பின்னர் நிகழ்ந்த குறிப்பிடத்தக்க முன்னேற்றமாக  இது கருதப்படுகிறது. இதனால் வானொலி அலைக்கற்றை சேமிக்கப்படுவதால் உலகின் பல நாடுகளும் அலைமருவித் தொலைக்காட்சி பரப்புகையிலிருந்து எண்ணிமத் தொலைக்காட்சிக்கு மாறி வருகின்றன. ஆனால் உலகின் பல பகுதிகளிலும் ஒரே சீர்தரம் பேணப்படாது வெவ்வேறு  சீர்தரங்கள் நிலுவையில் உள்ளன:
:**முன்னேறிய தொலைக்காட்சி முறைமைக் குழு**  (*Advanced Television System Committee*, **ATSC**) சீர்தரம் புவிப்புற பரப்புகையில் ஐக்கிய அமெரிக்காவிலும் பிற நாடுகளிலும் பயன்படுத்தப்படுகிறது. 
:**எண்ணிம ஒளிதப் பரப்புகை-புவிப்புறம்** (**DVB-T**) ஐரோப்பாவிலும் ஆத்திரேலியாவிலும் கையாளப்படுகிறது. 
:**புவிப்புற ஒருங்கிணைந்த சேவைகள் எண்ணிம பரப்புகை** (**ISDB-T**) மிகுந்த முன்னேற்றமான தொழினுட்பமாக விளங்குகிறது. இதன்மூலம் நிலைத்துள்ள தொலைக்காட்சிப் பெட்டிகளைத் தவிர எடுத்துச்செல்ல வல்ல அல்லது நகர்பேசி தொலைக்காட்சிப் பெட்டிகளிலும் நல்ல முறையில் வழங்க முடியும். இது பல கட்ட பரப்புகையை ஆதரிப்பதுடன் முன்னேறிய ஒளித, ஒலித குறியீடுக் கருவிகளைக் கொண்டுள்ளது.இந்தச் சீர்தரம் சப்பானிலும் தென் அமெரிக்காவிலும் பயன்படுத்தப்படுகிறது.  
:**எண்ணிம புவிப்புற பல்லூடக பரப்புகை** (**DTMB**) ஒத்தியங்கு நேரப்பகுப்பு (**TDS**)- செங்குத்து அதிர்வுப்பகுப்பு சேர்த்தனுப்பும் தொழினுட்பத்தைப் பயன்படுத்துகிறது. இந்தச் சீர்தரம் ஆங்கொங், மக்காவ் உள்ளிட்ட சீன மக்கள் குடியரசால்  பாவிக்கப்படுகிறது.

## சான்றுகோள்கள்


## கூடுதல் படிப்பிற்கு
* ஜெஃப்ரி ஏ. ஹார்ட்டு, [''தொலைக்காட்சி, தொழினுட்பம், மற்றும் போட்டி : ஐக்கிய அமெரிக்கா, மேற்கத்திய ஐரோப்பா மற்றும் சப்பானில் உயர் வரையறு தொலைக்காட்சி மற்றும் எண்ணிம தொலைக்காட்சி''](https://web.archive.org/web/20120201215030/http://inethub.olvi.net.ua/ftp/Library/SomeLibrary/Techno/Hart%20J.A.%20-%20Technology,%20Television%20and%20Competition%5Bc%5D%20The%20Politics%20of%20Digital%20TV%20(2004)(en).pdf), நியூ யார்க் : கேம்பிரிட்ஜ் பல்கலைக்கழக அச்சகம், 2004. ஐஎஸ்பிஎன் 0-521-82624-1 

## வெளி இணைப்புகள்

* The FCC's U.S. consumer-oriented DTV website 
* Digital TV Consumer test reports - UK Government-funded website to support Digital Switchover
* The UK's Ofcom accredited impartial comparison service for digital TV
* Finding-the-Right-DTV-Antenna-for-your-location

பகுப்பு:எண்ணிமத் தொலைக்காட்சி
பகுப்பு:தொலைக்காட்சி வரலாறு
பகுப்பு:திரைப்படம் மற்றும் காணொளித் தொழினுட்பம்
பகுப்பு:தொலைக்காட்சி சொல்லியல்
பகுப்பு:எண்ணிமத் தொழில்நுட்பம்
பகுப்பு:சப்பானியக் கண்டுபிடிப்புகள்
பகுப்பு:தொலைக்காட்சி பரப்புகை
வில்லை

* வில்லை (ஒளியியல்)
* வில்லை (வடிவவியல்)
* வில்லை (கண்)
* வில்லை (கணினியியல்)
சமய திவாகர விருத்தி

**சமய திவாகர விருத்தி**  என்னும் உரைநூல் 14 ஆம் நூற்றாண்டில் தோன்றிய உரைநூல்களில் ஒன்று. இது ஐஞ்சிறு காப்பியங்களில் ஒன்றான நீலகேசி நூலுக்கு எழுதப்பட்ட உரை. இதனை '''நீலகேசி உரை''' எனவும் குறிப்பிடுகின்றனர். இதனை எழுதியவர் வாமன முனிவர். இவர் சைனர். வடமொழியிலும், தமிழிலும் வல்லவரான இவர் தமிழில் சமய திவாகர விருத்தி என்னும் நூல் செய்த காரணத்தில் இவரைச் சமய திவார முனிவர் எனவும் குறிப்பிடுவது வழக்கம். 

இந்த உரையின் சிறப்புகள்;
*இறந்துபோன குண்டலகேசி நூலின் 20 பாடல்கள் இந்த உரையில் மேற்கோளாகத் தரப்பட்டுள்ளன. குண்டலகேசியின் கதை உரையில் சொல்லப்பட்டுள்ளது. குண்டலகேசி நூலின் ஆசிரியர் நாதகுத்தனார் என்பதும் இவ்வுரையில் குறிப்பிடப்பட்டுள்ளது. 
*பிம்பிசாரக் கதை, மாணாவூர்ப் பதிகம் என்னும் நூல்கள் இதில் குறிப்பிடப்பட்டுள்ளன.
*மேற்கோள்களாக எடுத்தாளப்பட்டுள்ளவை
**கிடைக்கப்பெறாத சில இலக்கண நூற்பாக்கள் 
**கிடைக்கப்பெறும் தொல்காப்பியம், நன்னூல் நூற்பாக்கள்
**உபநிடதமேற்கோள்கள்
**அறநெறிச்சாரம், அருங்கலச் செப்பு முதலான சைன நூல்கள்
*கொலைமறுத்தல் பற்றிக் கூறும் வெண்பா நூலின் விரிவு
*புத்தரை இவர் **ஈழம் அடிப்படுத்த தாடையாழ்வார்** எனக் குறிப்பிடுகிறார்.
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
வாமன முனிவர்

**வாமன முனிவர்** 14 ஆம் நூற்றாண்டில் காஞ்சிக்கு அருகிலுள்ள சமணக் காஞ்சி எனுஇம் திருப்பருத்திக்குன்றம் என்னும் ஊரில் வாழ்ந்த சைனப் புலவர். இங்குள்ள சினாலயத்தில் உள்ள கல்வெட்டுகள்  இவரைப் பற்றிய செய்திகளைக் குறிப்பிடுகின்றன.

இந்தச் சமணர் கோயில் மரத்தடியில் இருவரின் பாதங்கள் பெறிக்கப்பட்டுள்ளன. மல்லிசேன முனிவர் ஆசிரியர். இவரது மாணவர் புஷ்பசேன முனிவர். இவர்களது பாதங்கள் இவை என அவற்றின் அடியில் பொறிக்கப்பட்டுள்ள கல்வெட்டுகள் குறிப்பிடுகின்றன. மல்லிசேன முனிவரின் முழுப் பெயர் **மல்லிசேனர் வாமன முனிவர்**. இவருக்கு **வாமணாசாரியர்** என்னும் பெயரும் உண்டு.

இவர் மேருமந்திர புராணம் என்னும் நூலை இயற்றியுள்ளார். வடமொழியிலுள்ள சைன மதக் கிரந்தங்களான பஞ்சாதிகாயம், பிரவசன சாரம், சமயாசாரம், ஸ்யாத்வசன மஞ்சரி என்னும் நூல்களுக்கும் வடமொழியில் உரை எழுதியுள்ளார்.

தமிழில் உள்ள ஐஞ்சிறு காப்பியங்களில் ஒன்றான நீலகேசித் திரட்டு (நீலகேசித் தெருட்டு) என்னும் நூலுக்கும் தமிழில் உரை எழுதியுள்ளார். இந்த உரைநூல் சமய திவாகர விருத்தி என்னும் பெயர் கொண்டது. இந்த நூலால் இவரைச் **சமய திவாகர முனிவர்** என்றும் குறிப்பிட்டனர்.

மற்றும் இவரது இருமொழி வல்லமையைப் போற்றி 'உபயபாஷா சக்கரவர்த்தி' எனப் பட்டம் சூட்டியும் இவரை வழங்கினர்.

இவர் மேருமந்திர புராண அடிகளை மேற்கோள் தந்து 'எம் ஓத்து' எனக் குறிப்பிடுகிறார். இவர் எம் ஓத்து என் குறிப்பிடும் சில பாடலடிகள் மேருமந்தர புராணத்தில் இல்லை. அவை இவர் எழுதிய சாந்தி புராணத்தில் இருக்ககூடும்.

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:நூலாசிரியர்கள்
பகுப்பு:தமிழரின் வடமொழி நூல்கள்
பகுப்பு:சமணம்
பகுப்பு:சைனம்
பெ. துரைசாமி

**பெ. துரைசாமி** (பிறப்பு: மே 5, 1964) என்பவர் ஒரு தமிழக எழுத்தாளர்.  இயற்பியலில் முதுநிலை அற்வியல் பட்டம், ஆய்வியல் நிறைஞர் பட்டமும் பெற்றிருக்கிறார். வான் இயற்பியலில் முனைவர் பட்டம் பெற்ற இவர் 120க்கும் அதிகமான இயற்பியல், வானியல் கட்டுரைகளை எழுதியிருக்கிறார். பன்னாட்டு, தேசிய, மாநிலக் கருத்தரங்குகளில் கலந்து கொண்டிருக்கும் இவர் தமிழ்ப் பல்கலைக்கழக அறிவியல் களஞ்சியத்திலும், அறிவியல் தமிழ்த் துறையிலும், தற்போது தொல்லறிவியல் துறையிலும் ஆய்வு உதவியாளராகத் தொடர்ந்து பணியாற்றி வருகிறார். இவர் எழுதிய *"தமிழரின் வணிகவியல் கோட்பாடுகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் கணிதவியல்,வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1964 பிறப்புகள்
அரு. பரமசிவம்

**அரு. பரமசிவம்** (பிறப்பு: சூன் 3, 1949) என்பவர் ஒரு தமிழக எழுத்தாளர். சேலம் மாவட்டம் இடைப்பாடி எனும் ஊரில் வசித்து வரும் இவர் புலவர், முதுகலை, முனைவர் பட்டங்களைப் பெற்றிருக்கிறார். இவர் இடைப்பாடி ஸ்ரீ பருவதராஜகுலத்தினை சேர்ந்தவர். ஆய்வு மன்றங்களில் பங்கேற்றிருக்கும் இவர் திருக்குறள் தொடர் சொற்பொழிவுகளையும் ஆற்றி வருகிறார். ஆன்மிகப் பணிகளில் ஈடுபாடுடைய இவர் எழுதிய *"பரதவர் இன் மீட்டுருவாக்க வரைவியல்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மானிடவியல் (சமூகவியல், புவியில், நிலவியல்) எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1949 பிறப்புகள்
பகுப்பு:சேலம் மாவட்ட மக்கள்
ஆ. சந்திரசேகரன்

**ஆ. சந்திரசேகரன்** (*A chandrashekhar*) என்பவர் இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். சென்னை டாக்டர் அம்பேத்கார் அரசு சட்டக் கல்லூரியில் 25 ஆண்டுகளாகப் பேராசிரியராகப் பணியாற்றியுள்ளார். கல்லூரியின் துணை முதல்வர், முதல்வர் பொறுப்புகளையும் வகித்திருக்கிறார். தமிழக நிலச் சட்டங்கள், ஓர் இந்துப் பெண்ணின் சட்ட உரிமைகள் உட்பட ஏழு தமிழ் நூல்களையும் ஆங்கில நூல்களையும் எழுதியிருக்கிறார். இவர் எழுதிய *"அறிவுசார் சொத்துரிமைச் சட்டம்"*  எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சட்டவியல், அரசியல் எனும் வகைப்பாட்டில் பரிசு பெற்றிருக்கிறது. தொடர்ந்து தமிழிலும் ஆங்கிலத்திலும் சட்ட நூல்களை எழுதிவருகிறார். சென்னை பெசன்ட் நகரில் வசித்து வருகிறார். நாடெங்கும் பயணம் செய்து கோயில் கட்டிடக் கலையின் நுட்பங்கள், பறவைகள், வண்ணத்துப்பூச்சிகள் என இவர் எடுத்த பல இயற்கை சார்ந்த புகைப்படங்களும் பரிசுகளை வென்றுள்ளன.

## மேற்கோள்கள்

பகுப்பு:சென்னை எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழக எழுத்தாளர்கள்
அ. ராஜசேகரன்

**அ. ராஜசேகரன் ** என்பவர் ஒரு தமிழக எழுத்தாளர். ஆரம்ப சுகாதார நிலையத்தில் தனது மருத்துவப் பணியைத் தொடங்கி புதுதில்லியிலுள்ள தேசிய மருத்துவத் தேர்வாணையத்தின் தலைவராகவும் உயர்ந்த பெருமைக்குரியவர். சென்னை மருத்துவக் கல்லூரியில் சிறுநீரகவியல் துறைப் பேராசிரியராகவும், மலட்டுத் தன்மை பற்றிய ஆராய்ச்சியாளராகவும் உலகப் புகழ் பெற்றவர். இவர் டாக்டர் கோ. இராமநாதனுடன் இணைந்து எழுதிய *"மருத்துவர் இல்லாத இடத்தில் மருத்துவம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:இந்திய மருத்துவர்கள்
களவியற் காரிகை உரை

**களவியற் காரிகை உரை** என்பது 14 ஆம் நூற்றாண்டில் தோன்றிய நூல். களவியல் நூலுக்குப் பின்னர் அதனைத் தழுவிக் கட்டளைக்கலித்துறை யாப்பால் ஆன அகப்பொருள் நூல் ஒன்று உரையுடன் பயிலப்பட்டுவந்தது. இதில் இலக்கணம் கூறும் கட்டளைக் கலித்துறைப் பாடல்களும், அவற்றிற்கான உரைகளும் உள்ளன. நூலும் உரையும் ஒருவரே செய்தார் என்னும் கருத்து நிலவுகிறது.
*கட்டளைக்கலித்துறையைக் காரிகை எனக் குறிப்பிடுவது ஒரு வழக்கம்.
உரையில் மேற்கோள் பாடல்கள் பல இருந்தன. உரையுடன் கூடிய இந்த நூல் அடியோடு அழிந்துபோகும் நிலையில் இருந்த காலத்தில் வையாபுரிப்பிள்ளை இதனைப் பதிப்பித்து வெளியிட்ட காலத்தில்  இதற்குக் களவியற்காரிகை என்னும் பெயரைச் சூட்டினார். 

இந்நூல் அந்தாதியாக அமைந்துள்ளது. தமிழ்நெறி விளக்கம் பொருளியல் பகுதியிலிருந்து 91 பாடல்களும், பாண்டிக்கோவை என்னும் நூலிலிருந்து 154 பாடல்களும், ஆக 416 பாடல்கள் இந்நூலின் உரையில் மேற்கோள் பாடல்களாக வருகின்றன

இந்த உரையில் மேற்கோள் நூல்களாக 35 நூல்கள் காட்டப்பட்டுள்ளன. அவற்றில் பலவற்றின் பெயர்கள்கூட அறிய இயலாதனவாக உள்ளன. தெரிந்தவை சில. அவை (அகரவரிசையில்)

*ஐங்குறுநூறு, 
*கலித்தொகை, 
*களவியல், 
*குறுந்தொகை, 
*தமிழ்நெறி விளக்கம், 
*திருக்குறள், 
*திருக்கோவையார், 
*திருவிடைமருதூர் மும்மணிக்கோவை, 
*திவாகரம், 
*தொல்காப்பியம், 
*நந்திக்கலம்பகம், 
*நற்றிணை, 
*நெடுந்தொகை, 
*புறப்பொருள் வெண்பாமாலை, 
*யாப்பருங்கலக்காரிகை

மேற்கோள் நூல்களில் அறியப்பெறாதன

*அகத்திணை
*அரையர் கோவை
*இன்னிசை மாலை
*ஐந்திணை
*கண்டன் அலங்காரம்
*கிளவி மாலை
*கிளவி விளக்கம்
*கிளவித் தெளிவு
*கோயிலந்தாதி
*சிற்றெட்டகம்
*திணைமொழி
*தில்லையந்தாதி
*நறையூரந்தாதி
*பல்சந்தமாலை
*பொருளியல்
*மழவை எழுபது
*வங்கர் கோவை

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
கோ. இராமநாதன்

**கோ. இராமநாதன்** (பிறப்பு: மே 30, 1957) என்பவர் ஒரு தமிழக எழுத்தாளர். கோயம்புத்தூர் ஜி. ஆர். மருத்துவமனையின் நிறுவனரும், தலைமை மருத்துவருமாக இருக்கிறார். எழுத்து, பேச்சு இரண்டிலும் மிகுந்த ஈடுபாடு கொண்ட இவர் தன்னம்பிக்கை, இன்றைய மருத்துவம் ஆகிய மாத இதழ்களின் ஆசிரியருமாவார். இவர் டாக்டர் அ. ராஜசேகரனுடன் இணைந்து எழுதிய *"மருத்துவர் இல்லாத இடத்தில் மருத்துவம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1957 பிறப்புகள்
பகுப்பு:கோயம்புத்தூர் மாவட்ட மக்கள்
சுப. சதாசிவம்

**சுப. சதாசிவம்** (பிறப்பு: டிசம்பர் 9, 1930) என்பவர் ஒரு தமிழக எழுத்தாளர்.  புதுக்கோட்டை மாவட்டம், அறந்தாங்கியில் பிறந்த இவர், முதுநிலை மருத்துவம், முனைவர் பட்டங்களைப் பெற்று மருத்துவராகப் பணியாற்றி வருகிறார். மூலிகை மருந்துகள், விஞ்ஞான நோக்கில் நோய் தீர்க்கும் மூலிகைகள் உட்பட ஆறு நூல்களை எழுதியிருக்கிறார். இவர் தினமணி, தினமலர், தினகரன் உட்பட பல நாளிதழ்களிலும், வார, மாத இதழ்களிலும் இவர் சித்த மருத்துவக் கட்டுரைகளை எழுதியிருக்கிறார். சித்த மருத்துவச் சுடர் எனும் பட்டம் பெற்ற இவர் எழுதிய *"அனுபோக வைத்தியத் திரட்டு"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1930 பிறப்புகள்
பகுப்பு:புதுக்கோட்டை மாவட்ட மக்கள்
சி. பத்மநாபன்

**சி. பத்மநாபன்** என்பவர் ஒரு இலங்கை எழுத்தாளர். இலங்கை பேராதனையிலுள்ள பேராதனைப் பல்கலைக்கழகத்தில் வரலற்றுத்துறைப் பேராசிரியரகப் பணியாற்றி வருகிறார். இவர் எழுதிய *"இலங்கையில் இந்து சமயம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.

பகுப்பு:ஈழத்து எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
கருப்பூர் மு. அண்ணாமலை

**கருப்பூர் மு. அண்ணாமலை** (பிறப்பு: செப்டம்பர் 18, 1948) என்பவர் ஒரு தமிழக எழுத்தாளர்.  தஞ்சை மாவட்டம், பட்டுக்கோட்டை வட்டம், கருப்பூரில் பிறந்த இவர் திருவையாறு அரசர் கல்லூரியில் பயின்று புலவர் பட்டம் பெற்றார். 33 ஆண்டுகள் தமிழாசிரியராகப் பணியாற்றி ஓய்வு பெற்றிருக்கும் இவர் “பொன்னி” எனும் புனைப்பெயரில் எழுபதுக்கும் மேற்பட்ட நூல்களை எழுதியிருக்கிறார். தமிழ்நாட்டிலுள்ள நூலகங்கள் மட்டுமின்றி சிங்கப்பூர் போன்ற வெளிநாட்டு நூலகங்களிலும் இவரது நூல்கள் இடம் பெற்றுள்ளன. இவர் எழுதிய *"தமிழ்நாட்டில் கல்வி அன்றும் இன்றும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் கல்வியியல், உளவியல் எனும் வகைப்பாட்டில் பரிசு பெற்றிருக்கிறது.
## எழுதிய  நூல்கள்
*தீர்க்கப்படாத நியாயன்கள்
*குருதிச்சோறு
*நேதாஜி சுபாஷ் சந்திரபோஸ்
*சங்க கால வள்ளல் கதைகள்

## ஆதாரம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1948 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
ஜெ. வீரநாதன்

**ஜெ. வீரநாதன்** (பிறப்பு: ஜனவரி 14, 1960) என்பவர் ஒரு தமிழக எழுத்தாளர்.  கோயம்புத்தூரில் வசித்து வரும் இவர் வரலாற்றில் முதுகலைப் பட்டமும், இதழியலில் முதுகலைப் பட்டயமும் பெற்றிருக்கிறார். அச்சுத்துறையில் செயல்முறைப் பட்டறிவுடைய இவர் தற்போது கணினி வரைகலையில் பயிற்சியளிக்கும் நிறுவனத்தை நடத்தி வருகிறார். பிரி - பிரஸ் ஒரு அறிமுகம், பேஜ் மேக்கர், இண்டர்நெட் - ஒரு சிறு அறிமுகம், விசிட்டிங் கார்டு 1000 போன்ற நூல்களை எழுதியுள்ளார். இவர் எழுதிய *"சித்திரமும் மவுஸ் பழக்கம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் கணிணியியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1960 பிறப்புகள்
பகுப்பு:கோயம்புத்தூர் மாவட்ட மக்கள்
நா. அனந்தபத்மநாபன்

**நா.அனந்தபத்மநாபன்** (பிறப்பு: மார்ச் 29, 1967) என்பவர் ஒரு தமிழக எழுத்தாளர்.  மதுரையில் பிறந்த இவர் தினமணி நாளிதழில் 10 ஆண்டுகள் பணியாற்றிவிட்டு, பின்னர் ஜெயா தொலைக்காட்சியில் செய்திப் பிரிவில் மூத்த துணையாசிரியராகப் பணியாற்றி வருகிறார்.  இவர் எழுதிய *"மூன்றாவது கண்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் இதழியல், தகவல் தொடர்பு எனும் வகைப்பாட்டில் பரிசு பெற்றிருக்கிறது.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:மதுரை மக்கள்
பகுப்பு:தமிழ் இதழியலாளர்கள்
தெம்மாங்கு

**தெம்மாங்கு** என்பது நாட்டுப்புறப் பாடல் இசை வகைகளுள் ஒன்றாகும். தேனின் இனிமையைப் போன்று பாடல் இனிமையாக இருப்பதனால் "தேன் பாங்கு என்பதே தெம்மாங்கு என மாறி வருகிறது" என்பர். தென் பாங்கு எனப் பொருள் கொண்டு தென்னகத்தின் பாங்கான பாடல் என்று கூறுவதும் உண்டு. சென்னைப் பல்கலைக்கழகப் பேரகராதி  தெம்பாங்கு, தெம்மாங்கு என இரு சொல்லாட்சிகளையும் குறிப்பிட்டு “தென்னகத்தில் நாட்டுப்புறத்தார் பாடும் இசைப் பாட்டு வகை” எனக் குறிப்பிடுகிறது. நா. கதிரைவேற்பிள்ளையின் தமிழகராதி தெம்மாங்கு என்பதற்கு "ஒரு வகைச் சந்தம்" எனப் பொருள் தருகிறது.

நாட்டுப்புறங்களில் தனி வழியே நடக்கும் போது, வண்டி ஓட்டும்போது, வயல் வெளிப்பணிகளின் போது என எந்தச் சூழ்நிலையிலும் தெம்மாங்குப் பாடல் எழலாம். ஒருவரே பாடும் மரபும், ஒருவர் கேள்விக்கு மற்றவர் பதில் கூறும் போட்டி மரபும், ஒருவர் பாட ஏனையோர் அதனையே ஒருமித்துப் பாடும் குழுமரபும் எனப் பல்வேறு மரபுகள் இதில் உள்ளன.

## மேற்கோள்களும் குறிப்புகளும்

## வெளி இணைப்புகள்
நாட்டுப்புறப் பாடல்

பகுப்பு:நாட்டார் இசை
சிவப்பு சூரியன்

**சிவப்பு சூரியன்** 1983 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் ரஜினிகாந்த், சரிதா, டெல்லி கணேஷ் மற்றும் பலர் நடித்திருந்தனர்.

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றினார். இப்படத்தில் இடம்பெற்ற "அடி முந்தானை பந்தாட" பாடல் கௌரிமனோகரி இராகத்தில் அமைக்கப்பட்டது.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=sivappu%20suriyan

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:முக்தா சீனிவாசன் இயக்கிய தமிழ்த் திரைப்படங்கள்
சூரப்புலி (1983 திரைப்படம்)

**சூரப்புலி** 1983 ஆம் ஆண்டு வெளிவந்த தமிழ்த் திரைப்படமாகும். வெங்கட் இயக்கத்தில் வெளிவந்த இத்திரைப்படத்தில் பிரபு, விஜி, டெல்லி கணேஷ் மற்றும் பலர் நடித்திருந்தனர்.

## நடிகர்கள்
* பிரபு 
* விஜி
* ஒய். ஜி. மகேந்திரன் 
* வனிதா
* ராதாரவி 
* திலிப்
* கல்லாப்பெட்டி சிங்காரம் 
* சங்கிலி முருகன் 
* டெல்லி கணேஷ் 
* லூசு மோகன் 
* ஒரு விரல் கிருஷ்ணா ராவ் 
* எஸ். ராமாராவ்
* டைப்பிஸ்ட் கோபு 
* குமரிமுத்து 
* எஸ். என். பார்வதி

## பாடல்கள்
இப்படத்தின் பாடல்களை கங்கை அமரன் எழுதி இசையமைத்தார்.

## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=surappuli

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
நாலு பேருக்கு நன்றி

**நாலு பேருக்கு நன்றி** 1983 ஆம் ஆண்டு வெளிவந்த தமிழ்த் திரைப்படமாகும்.  எம். ஆர். ராஜாமணி இயக்கத்தில் வெளிவந்த இத்திரைப்படத்தில் மோகன், பூர்ணிமா ஜெயராம்,  டெல்லி கணேஷ் மற்றும் பலரும் நடித்திருந்தனர்.
## மேற்கோள்கள்

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=naalu%20perukku%20nandri
# நாலு பேருக்கு நன்றி 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
மேருமந்திர புராணம்

**மேருமந்திர புராணம்** என்னும் நூல் 14-ஆம் நூற்றாண்டில் வாமன முனிவர் என்பவரால் தமிழில் எழுதப்பட்டது. 13 சருக்கங்கள், 1405 பாடல்கள் கொண்டது. மேரு, மந்தரர் என்னும் இரு அரச குமாரர்கள் முற்பிறவியில் பெற்ற முத்தி பற்றிய கதைகளைக் கூறுவது. இடையில் உலகியல் முறைமைகள் கூறப்பட்டுள்ளன. சமண மதக் கோட்பாடுகள் விளக்கமாக இதில் கூறப்பட்டுள்ளன.

நூலிலுள்ள பாடல் – எடுத்துக்காட்டு 
:அறம் அலது உறுதி செய்வார்கள் தாம் இலை
:மறம் அலது இடர் செய வருவதும் இலை
:நெறி இவை இரண்டையும் நினைந்து நித்தமும்
:குறுகுமின் அறநெறி குற்றம் நீங்கவே.

:ஆக்குவதே எனில் அறத்தை ஆக்குக
:போக்குவதே எனில் வெகுளி போக்குக
:நோக்குவதே எனில் ஞானம் நோக்குக
:காக்குவதே எனில் விரதம் காக்கவே. 
விதியினால் தானம் பூசை மெய்த்தவம் செய்து வீட்டைக்
கதிகளைக் கடந்து செல்வர்; காரிகையார்கள் செல்லார்.

## கருவிநூல்
மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
தேன்கூடு (1984 திரைப்படம்)

**தேன்கூடு ** 1984 ஆம் ஆண்டு வெளிவந்த தமிழ்த் திரைப்படமாகும். சத்யநாராயணன் இயக்கத்தில் வெளிவந்த இத்திரைப்படத்தில் சுரேஷ், விஜி,  டெல்லி கணேஷ் மற்றும் பலர் நடித்திருந்தனர்.

## வெளி இணைப்புகள்
http://www.cinesouth.com/cgi-bin/filmography/newfilmdb.cgi?name=thenkoodu

பகுப்பு:1984 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
ஸ்ரீ ராகவேந்திரா (1985 திரைப்படம்)

**ஸ்ரீ ராகவேந்திரா ** 1985 ஆம் ஆண்டு வெளிவந்த தமிழ்த் திரைப்படமாகும்.  எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், லட்சுமி, டெல்லி கணேஷ் மற்றும் பலர் நடித்திருந்தனர்.

## கதை
இந்த படம் ஸ்ரீ ராகவேந்திராவின் வாழ்க்கை, பிறப்பு முதல் அவரது மகாசமதி வரை.

## நடிகர்கள்

## வெளி இணைப்புகள்
http://entertainment.oneindia.in/tamil/movies/sri-raghavendra/cast-crew.html

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பாடும் வானம்பாடி

**பாடும் வானம்பாடி ** (*Paadum Vaanampadi*) 1985 ஆம் ஆண்டு வெளிவந்த இந்தியத் தமிழ்த் திரைப்படமாகும்.  எம். ஜெயகுமார் இயக்கத்தில் வெளிவந்த இத்திரைப்படத்தில் ராஜீவ், ஜீவிதா, நாகேஷ்,  டெல்லி கணேஷ் ஆகியோர் நடித்திருந்தனர். இந்தத் திரைப்படம் இந்தியில் வெளியாகிய டிஸ்கோ டான்சர் எனும் திரைப்படத்தின் மறுவாக்கமாகத் தமிழில் எடுத்து வெளியிடப்பட்டது என்பதும் குறிப்பிடப்பட்டது.

## நடிகர்கள்
* ஆனந்த் பாபு - ஆனந்த்
* ஜீவிதா - ராதா
* ராஜீவ் - ராஜா 
* நித்யா - விஜி
* செந்தாமரை - தர்மலிங்கம்
* நிழல்கள் ரவி - ஷியாம்
* மணிமாலா - ராஜா, ஆனந்த், விஜியின் அம்மா
* ஜனகராஜ் - மணி அல்லது மிஸ்டர் பெல் வேடம்
* வெண்ணிற ஆடை மூர்த்தி - சகுனி
* நாகேஷ் - முத்து (விருந்தினர் வேடம்)
* டெல்லி கணேஷ் - ராஜா, ஆனந்த், விஜியின் தந்தை (விருந்தினர் வேடம்)

## பாடல்கள்
கவிஞர்கள் வாலி, முத்துலிங்கம், வைரமுத்து, நா. காமராசன் ஆகியோர் இயற்றிய பாடல்களுக்கு சங்கர் கணேஷ், பப்பி லஹரி ஆகியோர் இணைந்து இசையமைத்தனர்.

## மேற்கோள்கள்
 

## வெளி இணைப்புகள்
# 
# http://www.cinesouth.com/cgi-bin/filmography/newfilmdb.cgi?name=paadum%20vananbadi 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள் 
பகுப்பு:நாகேஷ் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
திருத்தக்க தேவர்

**திருத்தக்க தேவர்** ஒன்பதாம் நூற்றாண்டில் வாழ்ந்த சமணப் புலவர். ஐம்பெருங் காப்பியங்களில் ஒன்றான சீவக சிந்தாமணி என்னும் நூலை இயற்றியவர். இவர் நரிவிருத்தம் என்னும் நூலையும் எழுதியுள்ளார். இவரின் சீவக சிந்தாமணி என்னும் நூல் சீவகனின் வாழ்க்கை வரலாற்றைக் கூறுகிறது

முத்தமிழ்க் காப்பியமாகத் திகழும் சிலப்பதிகாரம் தமிழில் கிடைத்துள்ள காப்பியங்களில் காலத்தால் முந்தியது. அதனோடு இணைந்த இரட்டைக் காப்பியமாகத் திகழும் மணிமேகலை பழமையான ஆசிரியப்பா யாப்புடையதாய்க் கால வரிசையில் அதனையொத்தது. கி.பி. ஏழாம் நூற்றாண்டில் தோன்றிய பெருங்கதைக்குப் பின்னர் முழுதும் ஆசிரியப்பாவால் காப்பியம் எழுதும் மரபு மறைந்துபோயிற்று. அடுத்துத் தோன்றியது விருத்தப்பா காப்பிய மரபு. தமிழ் இலக்கிய வரலாற்றில் கி.பி. ஒன்பதாம் நூற்றாண்டில் தோன்றிய கம்பராமாயணம் நூலுக்கு முன்னர் வளர்ச்சி பெறாத விருத்தங்களாலான காப்பியப் பாங்கைத் தோற்றுவித்தவராகத் திருத்தக்க தேவர் அறியப்படுகிறார்.

## சான்றுகள்

பகுப்பு:தமிழ்ப் புலவர்கள்
பகுப்பு:நூலாசிரியர்கள்
கு. முருகேசன்

**கு. முருகேசன்** என்பவர் ஒரு தமிழக எழுத்தாளர்.  தஞ்சாவூரில் பிறந்த இவர் முனைவர் பட்டம் பெற்றிருக்கிறார். இவர் எழுதிய *"காவடியாட்டம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தஞ்சாவூர் மாவட்ட மக்கள்
கல்யாண அகதிகள்

**கல்யாண அகதிகள்** 1985 ஆம் ஆண்டு வெளிவந்த தமிழ்த் திரைப்படமாகும். கே. பாலசந்தர் இயக்கத்தில் வெளிவந்த இத்திரைப்படத்தில்  பெங்களூர் அசோக், சீமா, டெல்லி கணேஷ் மற்றும் பலர் நடித்திருந்தனர்.

## வெளி இணைப்புகள்
# http://www.cinesouth.com/cgi-bin/filmography/newfilmdb.cgi?name=kalyana%20agathigal 

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வி. எஸ். நரசிம்மன் இசையமைத்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பால்கணேஷ்

***பால் கணேஷ் (Bal Ganesh)*** 2007 ஆம் ஆண்டு பங்கஜ் சர்மா இயக்கிய வெளியான இந்தி மொழித் திரைப்படம். குழந்தை வினாயகரின் குறும்பை மையமாகக் கொண்டு தயாரிக்கப்பட்டது.

## வெளி இணைப்புகள்
*திரைப்படத் தளம்

பகுப்பு:2007 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
கெட்டிமேளம் (1985 திரைப்படம்)

**கெட்டிமேளம் ** 1985 ஆம் ஆண்டு வெளிவந்த தமிழ்த் திரைப்படமாகும்.   விசு இயக்கத்தில் வெளிவந்த இத்திரைப்படத்தில்  விசு, சுலக்சனா, டெல்லி கணேஷ் மற்றும் பலர் நடித்திருந்தனர்.

## மேற்கோள்கள்
 
## வெளி இணைப்புகள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விசு இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
சாந்தி புராணம்

**சாந்தி புராணம்** மறைந்துபோன தமிழ்நூல்களில் ஒன்று. இது வாமன முனிவரால் 14 ஆம் நூற்றாண்டில் எழுதப்பட்டது. இவர் தாம் எழுதிய நீலகேசி உரையில் மேற்கோள் காட்டியுள்ள அடிகள் இவரது சாந்திபுராணத்தில் இருப்பவை ஆகலாம் என மு. அருணாசலம் குறிப்பிடுகிறார். இது சமண நெறியின் **'அமைதி**' நிலை பற்றிக் கூறுவது. சமணத்தின் அமைதிநிலை **தவம்**.
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

பகுப்பு:மறைந்த தமிழ் நூல்கள்
பகுப்பு:14 ஆம் நூற்றாண்டுத் தமிழ் நூல்கள்
சமண நாட்டங்கள்

சமண மதம் உலகியலை 12 கோணங்களில் பார்ப்பதாகச் சீவசம்போதனை என்னும் நூல் குறிப்பிடுகிறது. இவை சமணரின் சிந்தனைகள்.  

சீவன் என்னும் உயிருக்கு நன்மை பயக்கும் சிந்தனைகள் இவை. இவற்றை 'அனுப்ரேக்ஷை' என்பர்.
## சிந்தனை நாட்டமும், கதையும்

## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:சமணம்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2000

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ஆண்டுதோறும் 31 வகைப்பாடுகளின் கீழ் தேர்வு செய்யப்படும் நூல்களுக்கு பரிசுகள் வழங்கப்படுகிறது. 2000 ஆம் ஆண்டிற்காகப் பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 10,000 பரிசுத்தொகை மற்றும் சான்றிதழ், நூலை வெளியிட்ட பதிப்பகத்திற்கு ரூபாய் 2,000 பரிசுத்தொகை மற்றும் சான்றிதழ் வழங்கப்பட்டன. இத்திட்டத்தின் கீழ் **2000 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

**குறிப்புகள்**

* நுண்கலைகள் (இசை, நடனம், ஓவியம், சிற்பம்), சுற்றுப்புறவியல், வெளிநாட்டுத் தமிழ் படைப்பிலக்கியம், இதழியல் மற்றும் தகவல் தொடர்பு, விளையாட்டு ஆகிய ஐந்து வகைப்பாட்டில் வரப்பெற்ற நூல்கள் விதிமுறைகளின்படி இல்லாததால் பரிசுக்குக் கருதப்படும் நிலை எழவில்லை.

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:2000 விருதுகள்
சீவசம்போதனை

**சீவசம்போதனை** என்பது சிறப்பான சமணமத நூல்களில் ஒன்று இந்த நூலின் இறுதியில் உள்ள பாடல் ஒன்று இந்நூலின் ஆசிரியர் தேவேந்திர மாமுனிவர் எனக் குறிப்பிடுகிறது. இது 14 ஆம் நூற்றாண்டில் தமிழ்நாட்டில் சமயக் கிளர்ச்சி தோன்றிய காலத்து நூல். 

நூலில் 500 வெண்பாக்களும், மணிப்பிரவாள நடையில் அமைந்த அவற்றிற்கான உரையும் அடங்கிய நூல் இது. 

நூல் காட்டும் செய்திகள்
*12 சமண நாட்டங்கள் 12 கதைகள் மூலம் இந்த நூலில் விளக்கப்பட்டுள்ளன.
*நூலிலுள்ள வெண்பா நடை நளவெண்பா நூலை நிழலாடச் செய்கிறது. நளவெண்பாவைப் பயின்றபின் எழுதப்பட்ட நூல்.
*ஒப்புமை
**கோகனகப் பூக்கண்டு கொட்டியும் பூவாது ஒழிந்தில – நளவெண்பா
**மட்டு அவிழும் பங்கயங்கள் பூத்த மருவகத்தே கொட்டிகளும் தோடு அவிழ்ந்தாற் போலவே.
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
சூ. செல்லப்பா

**சூ. செல்லப்பா** (பிறப்பு: மே 9, 1952) என்பவர் ஒரு தமிழக எழுத்தாளர் மற்றும் இந்திய ஆட்சிப் பணி அதிகாரியுமாவார். தூத்துக்குடி மாவட்டம் கோட்டுரில் பிறந்த இவர் ஆந்திராவில் இந்திய ஆட்சிப் பணி அதிகாரியாகப் பணியாற்றி வருகிறார். தமிழில் 12 நூல்களையும், தெலுங்கில் ஒரு கவிதைத் தொகுப்பையும் எழுதியிருக்கிறார். இவர் எழுதிய *"இந்திர காவியம் அல்லது நான்மறை விளக்கம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2000 ஆம் ஆண்டிற்கான சிறந்த நூல்களில் மரபுக்கவிதை எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1952 பிறப்புகள்
பகுப்பு:தூத்துக்குடி மாவட்ட மக்கள்
பத்மாவதி விவேகானந்தன்

**பத்மாவதி விவேகானந்தன்** (பிறப்பு: நவம்பர் 10, 1955) என்பவர் ஒரு தமிழக எழுத்தாளர். சென்னையில் பிறந்த இவர் ”காலந்தோறும் மானுடம்”, “தகழியின் நாவல்கள் ஓர் ஆய்வு”, “தமிழாக்கம் பெற்றுள்ள மலையாள நாவல்களின் போக்குகள்” எனும் நூல்களை எழுதியிருக்கிறார். இவர் எழுதிய *"உன்னை அறிந்தால்"* எனும் நூல் தமிழ்நாடு அரசின் தமிழ் வளர்ச்சித் துறையின் 2000 ஆம் ஆண்டிற்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1955 பிறப்புகள்
பகுப்பு:சென்னை மக்கள்
சீனிவாசன் (நடிகர்)

**பவர் ஸ்டார்** எனும் புனைப்பெயரில் அறியப்படும் **சீனிவாசன்** தமிழ்த்திரைப்பட நடிகர், தயாரிப்பளர், இயக்குனராவார். 2013 சனவரி 13 இல் நடிகர் சந்தானத்தின் தயாரிப்பில் வெளியான *[[கண்ணா லட்டு தின்ன ஆசையா (திரைப்படம்)|கண்ணா லட்டு தின்ன ஆசையா]]* திரைப்படத்தில் முன்னணி வேடத்தில் நடித்தார். இதற்கு முன்னர் லத்திக்கா எனும் தமிழ்த்திரைப்படத்தை தயாரித்து நடித்திருந்தார்.

## கைது
2012 இல் ஜி. யு. பாலசுப்பிரமணியன் எனும் குரோம்பேட்டையிலுள்ள ஆர்.பி.எசு இன்டர்நேசனலின் உரிமையாளரை ஏமாற்றி மோசடி செய்ததற்காக சீனிவாசன் காவல் துறையினரால் கைது செய்யப்பட்டார். பாலசுப்பிரமணியனின் கூற்றுப்படி சீனிவாசன் தனக்கு 10 கோடி ரூபாய் தர உறுதியளித்ததாகவும் அதற்கு சேவைக்கட்டணமாக 65 இலட்சம் வாங்கியதாகவும் ஆனால் கடனையோ சேவைக்கட்டணத்தையோ தரவில்லை எனக்கூறினார். இரண்டு வாரங்களின் பின்னர் சீனிவாசன் பிணையில் விடுதலையானார்.

2013 ஏப்ரல் 26 இல் மத்திய குற்றப்பிரிவு மோசடிக் குற்றச்சாட்டின் பேரில் கைது செய்தது. இதற்கு பல்வேறு மோசடி வழக்குகளில் அவர் தொடர்புபட்டிருந்தமை காரணமாகவிருந்தது.

2018 டிசம்பர் 7 இல் பவர் ஸ்டார் சீனிவாசனை காணவில்லை என்று அவரது மனைவி போலீசில் புகார் அளித்துள்ளார்.

2018 டிசம்பர் 13 இல் பவர் ஸ்டாரை கடத்தியது யார் என தெரிந்தது! - திடுக்கிட வைக்கும் பின்னணி!

## திரைப்பட விபரம்

## சான்றுகள்

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:மதுரை மக்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:மதுரைத் திரைப்பட நடிகர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:1956 பிறப்புகள்
உவமைப்பித்தன்

**உவமைப்பித்தன்** (பிறப்பு: ஆகஸ்ட் 10, 1945) என்பவர் ஒரு தமிழக எழுத்தாளர். இவரது இயற்பெயர் பா. முனியமுத்து. முனைவர் பட்டம் பெற்றிருக்கும் இவர் 19 கவிதை நூல்களை எழுதியுள்ளார். இவற்றுள் “உவமைக்காடு” எனும் நூல் இந்திய அரசு வங்கியின் மாநில முதல் பரிசு பெற்றது. இலக்கியப் பயணமாக, சிங்கப்பூர், மலேசிய நாடுகளுக்குச் சென்றுள்ள இவர் 800க்கும் அதிகமான கவியரங்குகளில் பாடியிருப்பதுடன், 130க்கும் அதிகமான கவியரங்குகளுக்குத் தலைமை ஏற்றுள்ளார். ஈரோடு தமிழ்ச் சங்கப் பேரவையிலிருந்து “ஒட்டக்கூத்தர் விருது” பெற்றுள்ளார். இவர் எழுதிய *"தமிழ்த்தாய் உவமை உலா"* எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் மரபுக்கவிதை எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1945 பிறப்புகள்
பகுப்பு:தமிழகக் கவிஞர்கள்